לבני נוער במסגרת התוכנית "מעורבות חברתית"
יד ל.א. מאיר, המוזיאון לאמנות האסלאם, רואה את ייעודו במתיחת גשר בין יהודים לערבים והעמקת ההכרה וההבנה ביניהם. המוזיאון פועל לקידום הסובלנות וההיכרות הבין-תרבותית, לקידום ערכי השוויון ולחיזוק הקשר עם הקהילה.
במהלך שנת הלימודים המוזיאון עורך סדרת מפגשים של תלמידי כיתות י''- י''ב מבתי-ספר שונים בירושלים, שבהם ירכשו בני הנוער מיומנויות חדשות בצילום, יכירו את התערוכות הקבועות והמתחלפות במוזיאון, ידונו בנושאי זהות וקהילה, ויעסקו בקידום ערכים דמוקרטיים וליברליים.
30 שעות הכשרה: רכישת מיומנויות צילום בהדרכת צלם מקצועי ורכישת כלים למעורבות חברתית בחברה רב-תרבותית.
30 שעות מעורבות חברתית: שימוש בכלים שנרכשו ליצירה אישית ולקידום ערכים דמוקרטיים וחברתיים.